  Z A P I S N I K
s 47. sjednice Vijeća Mjesnog odbora Kozari Bok, 
održane 24. ožujka 2025., u prostorijama mjesne samouprave MO Kozari Bok, s početkom u 19.00 sati
NAZOČNI ČLANOVI VIJEĆA
1. Joso Barišić 
2. Josipa Štavlić
3. Mladen Sertić
4. Marijan Vuksan
NENAZOČNI ČLANOVI VIJEĆA
1. Dorja Benusi

Sjednici predsjedava Joso Barišić, predsjednik Vijeća.
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora.
Prije utvrđivanja dnevnog reda, predsjednik Vijeća Joso Barišić, otvara raspravu o zapisniku s 46. sjednice Vijeća Mjesnog odbora Kozari Bok.
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 

D N E V N I     R  E D
1. Izvješće o radu Vijeća Mjesnog odbora Kozari Bok za 2024.
2. Program rada Vijeća Mjesnog odbora Kozari Bok za 2025.
3. Donošenje mišljenja za izradu murala/grafita na nadvožnjaku križanja Koledovčine ulice i Slavonske Avenije.
4. Aktualna komunalna problematika projektni zadatak za Kozari Bok IX. odvojak, park „Šumica“ – dječje igralište.
5. Razno: izvješća, pitanja i prijedlozi.


Ad 1.) Izvješće o radu Vijeća Mjesnog odbora Kozari Bok za 2024.

	Predsjednik Vijeća Joso Barišić ukratko upoznaje nazočne o radu Vijeća u protekloj godini, a koje su i svi vijećnici primili s materijalima. U izvješću se navodi broj održanih sjednica, broj donesenih akata, odgovori na akte i izvješće je vrlo temeljito.
Otvara raspravu.
Nitko se ne javlja za riječ i prijedlog se daje na glasovanje.
Nakon provedenog glasovanja konstatira da Vijeće jednoglasno prihvaća 

IZVJEŠTAJ O RADU
Vijeća mjesnog odbora Kozari Bok
za  2024.  godinu

U 2024. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća.
Vijeće je do prosinca 2024. godine u koalicijskom sporazumu HDZ i Nezavisna zastupnica s predsjednikom Vijeća Josipom Barišićem održalo 7 sjednica. Sjednicama je prisustvovalo prosječno po 4 člana Vijeća (90%). Nije bilo odgođenih, a niti prekinutih sjednica zbog nedovoljnog broja prisutnih članova Vijeća.  Prosječno trajanje sjednica Vijeća bilo je 2 sati. Do prosinca 2024. godine bilo je ukupno 27 točaka dnevnog reda, od čega je 0 dopunskih točaka uvršteno u dnevne redove na sjednicama Vijeća.
Na sjednicama  se ukupno raspravljalo o 25 točaka dnevnog reda:
1. donesena su sljedeći akti:  Godišnji obračun Mjesnog odbora Kozari Bok za 2024. Financijski plan Mjesnog odbora za 2024. god. i Prijedlog  prioriteta za Plana malih komunalnih akcija za 2025.god., te izvještaj o radu Vijeća Mjesnog odbora za 2024.god. i Program rada Vijeća Mjesnog odbora za 2024.god.
      -     Vijeće je dalo pozitivno mišljenje na 6 zahtjeva za povremeno korištenje prostora
            Mjesnog odbora              
1. na 7 sjednica Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima
Predsjednik Vijeća u oba saziva je  redovito sazivao sjednice Vijeća, predlagao dnevni red i predsjedavao svim sjednicama Vijeća u 2023. godini. Surađivao je s predsjednikom Gradske četvrti Peščenica - Žitnjak u sastavljanju dnevnog reda, te prisustvovao Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.
Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Kozari Bok dostavljajući zapisnike i zaključke sa sjednica Vijeća.
0. donosi zaključak o korištenja prostora MS Kozari Bok političkoj stranci DOMINO – Dom i nacionalno okupljanje koju zastupa Marinko Raić, i to u terminu ponedjeljkom od 16.00 – 17.00 sati.


Ad 2.) 	Program rada Vijeća Mjesnog odbora Kozari Putevi za 2025

Članovi Vijeća primili su prijedlog Programa rada Vijeća mjesnog odbora Kozari Bok za 2025. 
Nakon kratkog izvješća predsjednika Vijeća, vijećnici nemaju nikakvih primjedbi na Program rada Vijeća mjesnog odbora Kozari Bok za 2025. tako da Vijeće jednoglasno donosi 

	
Program rada Vijeća Mjesnog odbora Kozari Bok		                                         		          za 2025.



a) Polazne odrednice

	Vijeće Mjesnog odbora Kozari Bok polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Kozari Bok.
	Naravno, polazne odrednice i ciljevi i zadaci programa rada Vijeća Mjesnog odbora Kozari Bok ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Kozari Bok kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Kozari Bok s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Kozari Bok koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru Kozari Bok.
9. Briga o izgradnji velikih započetih infrastrukturnih mreža.
10. Nedorečeni urbanistički planovi o čemu ovisi proces legalizacije dijela objekta u MO Kozari Bok.
11. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Kozari Bok s građanima,
· suradnje Vijeća Mjesnog odbora Kozari Bok s Vijećem Gradske četvrti Peščenica-Žitnjak i Gradskim uredom za mjesnu samoupravu, promet, civilnu zaštitu i sigurnost.

Navedene odrednice uvjetuju i usmjeravaju izravno uspješnost rada Vijeća Mjesnog odbora Kozari Bok a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Kozari Bok postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Kozari Bok o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Kozari Bok s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Kozari Bok selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Kozari Bok koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Kozari Bok.
5. Permanentno nastojanje za što učinkovitijom suradnjom Vijeća Mjesnog odbora Kozari Bok s Vijećem Gradske četvrti Peščenica-Žitnjak i Gradskim uredom za Mjesnu samoupravu, promet civilnu zaštitu i sigurnost.
6. Iniciranje i predlaganje rješavanja legalizacije dijela objekata koji još nisu legalizirani u MO Kozari Bok.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Kozari Bok će u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Kozari Bok naselje te, prema složenosti i razini rješavanja predlaganje rješavanja
a) prioriteta:
· Vijeću Mjesnog odbora Kozari Bok.
b) Prioriteta za Plan MKA:
· Vijeću Gradske četvrti Peščenica-Žitnjak
     c)   Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).

3. Davanje mišljenja o prijedlozima akata i programima koja od Vijeća Mjesnog odbora Kozari Bok zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Kozari Bok (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Kozari Bok (kontinuirano kroz cijelu godinu).
5. Predlaganje prioriteta MKA za 2026. za Mjesni odbor Kozari Bok (listopad-prosinac 2025.)
6. Donošenje Financijskog plana Vijeća Mjesnog odbora Kozari Bok za 2025. (siječanj-veljača 2023.)
7. Donošenje Izvješća o radu Vijeća Mjesnog odbora Kozari Bok za 2023. (siječanj-ožujak 2025.)
8. Donošenje Programa rada Vijeća Mjesnog odbora Kozari Bok za 2025. (siječanj-ožujak 2025.)
9. Donošenje Godišnjeg obračuna Vijeća Mjesnog odbora Kozari Bok za 2025. (rujan - studeni 2025.)
10. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog Kozari Bok (prema dospijeću prijedloga).
11. Raspravljanje i predlaganje rješavanja legalizacije objekata koji nisu legalizirani na prostoru MO Kozari Bok.
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Kozari Bok (kontinuirano kroz cijelu godinu). 


Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Kozari Bok.
· suradnji Vijeća Mjesnog odbora Kozari Bok s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Kozari Bok, te o izvršenju proračunskih stavki koje se odnose na Mjesnu samoupravu Grada Zagreba.




Ad 3.) Donošenje mišljenja za izradu murala/grafita na nadvožnjaku križanja Koledovčine i ulice Slavonska avenija.

Članovi Vijeća primili su zahtjev stranke za oslikavanje murala/grafita na nadvožnjaku križanja ulice Koledovčina i Slavonske avenije . 
Otvara raspravu.
Nakon kratke rasprave Vijeće jednoglasno donosi sljedeći


Z a k l j u č a k
za oslikavanje murala/grafita na nadvožnjaku križanja ulice Koledovčina i Slavonske avenije
 
1. Vijeće Mjesnog odbora Kozari Bok suglasno je zahtjevom za oslikavanje murala/grafita na nadvožnjaku križanja ulice Koledovčina i Slavonske avenije.

2. Ovaj zaključak dostavlja se Vijeću Gradske četvrti na daljnje postupanje.

[bookmark: _GoBack]
Ad 4.) Aktualna komunalna problematika - projektni zadatak za Kozari Bok IX. odvojak, park „Šumica“ – dječje igralište.

Predsjednik Vijeća Joso Barišić, napominje vijećnicima da bi trebali napraviti mali projektni zadatak za dječje igralište Kozari Bok IX. odvojak, Park „Šumica“ – dječje igralište. 
Također napominje da bi trebalo napraviti i projektni zadatak za površinu u Ulici Nede Krmpotić, preko puta kbr. 21, zelena površina k.č.br. 275 i 276/3 k.o. Žitnjak

Otvara raspravu.
Nakon rasprave Vijeće u suradnji s vijećnicima Gradske četvrti donosi sljedeće projektne zadatke

PRIJEDLOG PROJEKTNOG ZADATKA
ZA IZRADU PROJEKTA ZA REKONSTRUKCIJU DJEČJEG IGRALIŠTA I HORTIKULTURNO UREĐENJE
Kozari Bok IX. odvojak, park "Šumica" iza MO Kozari Bok, dječje igralište 
dio k.č.br. 390/1 k.o. Žitnjak


[bookmark: _Hlk195172188]Kontakt na terenu: Antonija Komazlić, antonija.komazlic@gmail.com, +385 91 192 8828

Katastarska čestica: k.č.br 390/1, k.o. Žitnjak
Vlasništvo i namjena po GUP-u: 
GUP – R2 – Sportsko-rekreacijska namjena – sport bez gradnje
Vlasnički dio: Grad Zagreb 1/1

[image: ]
Obuhvat na katastru

[bookmark: _Hlk195177074]Lokacija postojećeg dječjeg igrališta je jedina uređena zelena površina (karaktera javnog parka) u gusto izgrađenom naselju Kozari Bok koje je u svojoj cjelini u GUP-u označeno kao područje urbane sanacije. Obuhvat navedene zelene površine je planske namjene R2.

Unutar označenog dijela nalazi se postojeće dječje igralište koje je trenutno jedino unutar samog naselja Kozari Bok (unutar administrativnog područja MO Kozari Bok nalazi se i veći SRC Kozari Putevi, no on je udaljen od predmetnog dječjeg igrališta i zapravo smješten uz naselje Kozari Putevi) i time visoko posjećeno od roditelja i djece, kao i susjedno sportsko igralište. Budući da su postojeće sprave i podloge u najvećoj mjeri već oronule i trule, Vijeće MO Kozari Bok (GČ Peščenica-Žitnjak) predložilo je rekonstrukciju dječjeg igrališta.

Obnovljeno dječje igralište trebalo bi biti primjereno djeci vrtićke dobi te djeci većeg uzrasta.

Moli se odabir sprava sukladno stručnoj procjeni.

[bookmark: _Hlk195181209]Za djecu većeg uzrasta npr. kombinirana sprava za igru koja sadrži tobogan, penjalica s mrežom za penjanje i/ili drvena penjalica, manji poligon, zipline, klasična ljuljačka i ljuljačka s kružnom mrežom, te ljuljačka u formi viseće mreže za ležanje (pogodna za djecu i odrasle).

Za djecu vrtićkog uzrasta predlažu se sprave prikladne tom uzrastu (npr: klackalica, ljuljačka sa i bez zaštitne košare, vrtuljak) kako bi se osigurala kvalitetna i sigurna igra djece. 

Uz postavljanje novih sprava za igru, predlaže se i zamjena trenutno trule postojeće parkovne opreme u obuhvatu (dvije klupe bez naslona i dvije klupe s naslonom uz pješačke staze te jedan komplet klupe sa stolom na zelenoj površini).

Ukoliko je moguće, predlaže se u najvećoj mjeri odabir sprava za igru izrađenih od drveta i metala, a izbjegavanje plastičnih elemenata.

Cilj je da prostor bude što otvoreniji građanima pa se ne bi postavljala nikakva ograda.
Okruženje postojećeg igrališta je već hortikulturno uređeno i stoga se predlaže isključivo obnova i zadržavanje rekonstruiranog dječjeg igrališta i urbane opreme u postojećim proporcijama i na postojećim betonskim podlogama, kako se ne bi zauzimale i betonirale dodatne zelene površine. Iznimno je prihvatljivo zauzimanje dodatne zelene površine ako se planira postaviti spravu koja sada ne postoji – zipline. 

Ako se ipak planira povećanje broja sprava za igru i proširenje dječjeg igrališta na zelenu površinu koja dodiruje gore naznačeni obuhvat postojećeg igrališta, budući da se radi o neizgrađenoj livadi predlaže se zadržati ju u prirodnom obliku. Stoga se predlaže pri planiranju podloga za nove sprave za igru izbjegavati postavu tartana koja traži prethodno betoniranje površine. Umjesto toga, za amortizacijsku podlogu koristiti drvnu sječku, u skladu sa suvremenim načelima ekološki održivog oblikovanja dječjih igrališta. Alternativno, ako upotreba sječke nije moguća, predlaže se upotreba sipine.

PRIJEDLOG PROJEKTNOG ZADATKA
ZA IZRADU PROJEKTA ZA IZGRADNJU DJEČJEG IGRALIŠTA I HORTIKULTURNO UREĐENJE
Ulica Nede Krmpotić, preko puta kbr. 21, zelena površina
[bookmark: _Hlk195172280]k.č.br. 275 i 276/3 k.o. Žitnjak


Kontakt na terenu: Antonija Komazlić, antonija.komazlic@gmail.com, +385 91 192 8828

Katastarska čestica: k.č.br. 275 i 276/3 k.o. Žitnjak
Vlasništvo i namjena po GUP-u: 
GUP – M2 – Mješovita namjena – pretežito poslovna
Vlasnički dio: Grad Zagreb 1/1

[image: ]
Obuhvat na katastru

Lokacija budućeg dječjeg igrališta je zelena površina preko put kbr. 21 - jedina preostala zelena površina uz ulicu Nede Krmpotić. Dio prethodno veće zelene površine izgubljen je kad je u 2021. godini sjeveroistočni dio novo oblikovane k.č.br. 277/1 (sjeverno od predmetnih k.č.br. 275 i 276/3) - koji je prethodno bio u vlasništvu Grada Zagreba, a karakteru livada učestalo korištena za rekreaciju – prodan, ograđen, asfaltiran i pretvoren u izložbeni prostor auto kuće.

Preostalu označenu zelenu površinu na k.č.br. 275 i 276/3 stoga je vrlo bitno zadržati u javnoj namjeni, budući da se koristi za rekreaciju u gusto izgrađenom naselju Kozari Bok koje je u svojoj cjelini GUP-om označeno kao područje urbane sanacije (koja predviđa i planiranje parkovnih, sportskih te površina za rekreaciju, kao i javnih društvenih i drugih sadržaja koji prate stanovanje). U ovom, sjevernom dijelu naselja, nedostaje dječje igralište. 

Izradom projektne dokumentacije i izgradnjom dječjeg igrališta te opremanjem parkovnom opremom (stolovi i klupe za odmor) na k.č.br. 275 i 276/3 k.o. Žitnjak namjera je artikulirati i potencijalno dugoročno zaštititi preostalu zelenu zonu livade te oplemeniti sadržajem dječjeg igrališta. 

Dječje igralište trebalo bi biti primjereno djeci vrtićke dobi te djeci većeg uzrasta.

Moli se odabir sprava sukladno stručnoj procjeni.

[bookmark: _Hlk195180760][bookmark: _Hlk195181262]Za djecu većeg uzrasta npr. kombinirana sprava za igru koja sadrži tobogan, penjalica s mrežom za penjanje i/ili drvena penjalica, manji poligon, zipline, klasična ljuljačka i ljuljačka s kružnom mrežom, te ljuljačka u formi viseće mreže za ležanje (pogodna za djecu i odrasle).

Za djecu vrtićkog uzrasta predlažu se sprave prikladne tom uzrastu (npr: klackalica, ljuljačka sa i bez zaštitne košare, vrtuljak) kako bi se osigurala kvalitetna i sigurna igra djece. 

Ukoliko je moguće, predlaže se u najvećoj mjeri odabir sprava za igru izrađenih od drveta i metala, a izbjegavanje plastičnih elemenata.

Uz igralište se predlaže postava klupa za sjedenje (s naslonom), koševa za smeće i metalnih držača za bicikle (za tu svrhu koristiti površinu jednog parkirnog mjesta na već asfaltiranom parkiralištu za automobile uz predmetnu površinu na Ulici Nede Krmpotić).

Cilj je da prostor bude što otvoreniji građanima pa se ne bi postavljala nikakva ograda.

S obzirom na hortikulturno uređenje, predlaže se strogo očuvati postojeće vrijedne i razvijene voćke uz liniju Ulice Nede Krmpotić te dodatnim hortikulturnim uređenjem naglasiti uporabnu vrijednost preostale zelene površine. Predlaže se dopunska slobodna sadnja grmlja (npr. prstasta konopljika, glog, svib, šipak, kalina).

Prilikom izrade projekta izgradnje dječjeg igrališta i hortikulturnog uređenja predlaže se uzeti u obzir i afirmirati (popločiti) postojeću neformalnu pješačku stazu koju su stanovnici sami utabali učestalim prolaskom dijagonalno po gornjem lijevom dijelu predmetne površine, a kojom se povezuje Ulica Nede Krmpotić i postojeća popločena pješačka staza koja prolazi uz ogradu Zagrebačkih cesta. Uz to, predlaže se popločenom kraćom pješačkom stazom na odgovarajućem mjestu oblikovati dodatni pješački ulaz u buduće dječje igralište s Ulice Nede Krmpotić. 

Budući da se radi o postojećoj zelenoj livadi, predlaže se površinu u obuhvatu svakako zadržati u prirodnom obliku, pa stoga pri planiranju podloga za sprave za igru izbjegavati postavu tartana koja traži prethodno betoniranje površine. Umjesto toga, predlaže se za amortizacijsku podlogu koristiti drvnu sječku, u skladu sa suvremenim načelima ekološki održivog oblikovanja dječjih igrališta. Alternativno, ako upotreba sječke nije moguća, predlaže se upotreba sipine.




Ad 5.) Izvješća, pitanja i prijedlozi.

Predsjednik Vijeća Joso Barišić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Dovršeno u 20.00 sati.

Zapisnik sastavio:                                                                                                                                                                                                                                            _______________
Joso Barišić

KLASA: 024-08/25-003/724
URBROJ: 251-13-11-11/004-25-2
Zagreb, 24. ožujka 2025.
Predsjednik
Vijeća Mjesnog odbora
Kozari Bok
_______________________
 Joso Barišić

